Ericu950/Stoicheia-meter-silver huggingface dataset:
ὅστε νεοζυγέεσσιν ἀγαλλόμενος φαλάροισιν
ἔφθασε καὶ μάστιγα καὶ ἡνιοχῆος ἀπειλήν
Τυδείδης δἐπόρουσε Νεοπτολέμῳ Διομήδης
θαυμάζων ὅτι τοῖος ὄην καὶ πρόσθεν Ἀχιλλεύς
ἕσπετο καὶ Κυάνιππος ὃν εὐπατέρεια Κομαιθὼ
Τυδηὶς θαλάμοιο μινυνθαδίοιο τυχοῦσα
ἔστη καὶ Μενέλαος ἄγεν δέ μιν ἄγριος ὁρμὴ
δεύτερον ἁρπακτῆρα γάμου λελιημένος εὑρεῖν
εἰσέτι θυμὸν ἔχων πεπνυμένον οὐδ ἐπὶ κούραις
μαργαίνων ἀθέμιστον ἀνέστησεν δὲ καὶ ἄλλον
Κρητῶν Ἰδομενῆα μεσαιπόλιον βασιλῆα
Νεστορίδης δἅμα τοῖσιν ἔβη κρατερὸς Θρασυμήδης
Εὔμηλος μετὰ τὸν δὲ θεοπρόπος ἔσσυτο Κάλχας
οὐδὲ μὲν οὐδ οἳ ἔλειφθεν ἀποστρεφθέντες ἀρωγῆς
Εὐρύπυλός τΕὐαιμονίδης ἀγαθός τε Λεοντεύς
Ὀρτυγίδης τἌντικλος ὃν αὐτόθι τεθνειῶτα
ἵππῳ δακρύσαντες ἐνεκτερέιξαν Ἀχαιοί
Πηνέλεώς τε Μέγης τε καὶ Ἀντιφάτης ἀγαπήνωρ
Ἰφιδάμας τε καὶ Εὐρυδάμας Πελίαο γενέθλη
τόξῳ δἈμφιδάμας κεκορυθμένος ὕστατος αὖτε
εὐξάμενοι δὴ ἔπειτα Διὸς γλαυκώπιδι κούρῃ
ἱππείην ἔσπευδον ἐς ὁλκάδα τοῖσι δἈθήνη
ἀμβροσίῃ κεράσασα θεῶν ἐκόμισσεν ἐδωδὴν
δεῖπνον ἔχειν ἵνα μή τι πανημέριοι λοχόωντες
τειρόμενοι βαρύθοιεν ἀτερπέι γούνατα λιμῷ
ὣς δὁπότε κρυμοῖσιν ἀελλοπόδων νεφελάων
τηκομένη δἀνέηκε πολὺν ῥόον οἱ δἀπὸ πέτρης
ὀξὺ καταθρῴσκοντα κυβιστητῆρι κυδοιμῷ
δοῦπον ὑποπτήξαντες ὀριτρεφέος ποταμοῖο
θῆρες ἐρωήσαντες ὑπὸ πτύχα κοιλάδος εὐνῆς
σιγῇ φρικαλέῃσιν ἐπὶ πλευρῇσι μένουσι
πικρὰ δὲ πεινάοντες ὀιζυρῆς ὑπ ἀνάγκης
τλήμονες ἐκδέχαται πότε παύεται ὄβριμον ὕδωρ
ὣς οἵγε γλαφυροῖο διὰ ξυλόχοιο θορόντες
πιστὸς ἀτεκμάρτοιο δόλου πυλαωρὸς Ὀδυσσεύς
αὐτὸς δἐν κεφαλῇ σκοπὸς ἕζετο τὼ δέ οἱ ἄμφω
ὀφθαλμὼ ποθέοντες ἐλάνθανον ἐκτὸς ἐόντας
Ἀτρείδης δἐκέλευσεν ὑποδρηστῆρας Ἀχαιοὺς
ἵππος ὅπερ κεκάλυπτο θέλεν δέ ἑ γυμνὸν ἀᾶσαι
τηλεφανὴς ἴνα πᾶσιν ἑὴν χάριν ἀνδράσι πέμποι
καὶ τὸ μὲν ἐξελάχαινον ἐφημοσύνῃ βασιλῆος
ἠέλιος δὅτε νύκτα παλίνσκιον ἀνδράσιν ἕλκων
ἐς δύσιν ἀχλυόπεζαν ἑκηβόλον ἔτραπεν ἠῶ
φεύγειν ἀγγελέουσα καὶ ἑλκέμεν εἰς ἅλα κοίλην
νῆας ἐυκραίρους ἀνά τε πρυμνήσια λῦσαι
ἔνθα δὲ πευκήεντος ἀνασχόμενοι πυρὸς ὁρμὴν
ἕρκεά τε πρήσαντες ἐυσταθέων κλισιάων
νηυσὶν ἀνεπλώεσκον ἀπὸ Ῥοιτειάδος ἀκτῆς
ὅρμον ἐς ἀντιπέραιον ἐυστεφάνου Τενέδοιο
γλαυκὸν ἀναπτύσσοντες ὕδωρ Ἀθαμαντίδος Ἕλλης
Αἰσιμίδης ἐλέλειπτο Σίνων ἀπατήλιος ἥρως
κρυπτὸν ἐπὶ Τρώεσσι δόλον καὶ πήματα κεύθων
ὡς δὁπότε σταλίκεσσι λίνον περικυκλώσαντες
θηρσὶν ὀριπλανέεσσι λόχον πολυωπὸν ἔπηξαν
ἀνέρες ἀγρευτῆρες ὁ δἐκκριδὸν οἶος ἀπ ἄλλων
λαθρίδιος πυκινοῖσιν ὑπὸ πτόρθοισι δεδυκώς
δίκτυα παπταίνων ἔλαθεν θηροσκόπος ἀνήρ
ὣς τότε λωβητοῖσι περίστικτος μελέεσσι
ἕλκεσι ποιητοῖσι κατέρρεε νήχυτον αἷμα
ἡ δὲ περὶ κλισίῃσιν ἐμαίνετο παννυχίη φλὸξ
καπνὸν ἐρευγομένη περιδινέα φοιτάδι ῥιπῇ
Ἥφαιστος δἐκέλευεν ἐρίβρομος ἐκ δὲ θυέλλας
παντοίας ἐτίνασσεν ἐπιπνείουσα καὶ αὐτή
μήτηρ ἀθανάτοιο πυρός φαεσίμβροτος Ἥρη
ἤδη δὲ Τρώεσσι καὶ Ἰλιάδεσσι γυναιξὶν
ὄρθρον ὑπὸ σκιόεντα πολύθροος ἤλυθε φήμη
αὐτίκα δἐξέθορον πυλέων πετάσαντες ὀχῆας
πεζοί θἱππῆές τε καὶ ἐς πεδίον προχέοντο
διζόμενοι μή τού τις ἔην δόλος ἄλλος Ἀχαιῶν
οἱ δὲ θοοὺς οὐρῆας ὑποζεύξαντες ἀπήναις
ἄλλοι δημογέροντες ἐλαφρότατοι δἐγένοντο
θαλπόμενοι περὶ παισίν ὅσους λίπε φοίνιος Ἄρης
ὀσσόμενοι καὶ γῆρας ἐλεύθερον οὐ μὲν ἔμελλον
γηθήσειν ἐπὶ δηρόν ἐπεὶ Διὸς ἤθελε βουλή
θαύμασαν ἀμφιχυθέντες ἅτ ἠχήεντες ἰδόντες
αἰετὸν ἀλκήεντα περικλάζουσι κολοιοί
τοῖσι δὲ τετρηχυῖα καὶ ἄκριτος ἔμπεσε βουλή
οἱ μὲν γὰρ πολέμῳ βαρυπενθέι κεκμηῶτες
ἤθελον ἢ δολιχοῖσιν ἐπὶ κρημνοῖσιν ἀράξαι
ἠὲ καὶ ἀμφιτόμοισι διαρρῆξαι πελέκεσσιν
φραζομένοις δἐπὶ τοῖσι παναίολα γυῖα κομίζων
γυμνὸς ὑπὲρ πεδίοιο φάνη κεκακωμένος ἀνήρ
αἵματι δὲ σμώδιγγες ἀεικέϊ βεβριθυῖαι
αὐτίκα δὲ Πριάμοιο ποδῶν προπάροιθεν ἐλυσθεὶς
ἱκεσίαις παλάμῃσι παλαιῶν ἥψατο γούνων
λισσόμενος δὲ γέροντα δολοπλόκον ἴαχε μῦθον
ἄνδρα μὲν Ἀργείοισιν ὁμόπλοον εἴ μἐλεαίρεις
Τρώων δὲ ῥυστῆρα καὶ ἄστεος εἴ με σαώσεις
Δαρδανίδη σκηπτοῦχε καὶ ὕστατον ἐχθρὸν Ἀχαιῶν
οἷά με λωβήσαντο θεῶν ὄπιν οὐκ ἀλέγοντες
οὐδὲν ἀλιτραίνοντα κακοὶ καὶ ἀπηνέες αἰεί
ὣς μέν Ἀχιλλῆος γέρας ἥρπασαν Αἰακίδαο
ὣς δὲ Φιλοκτήτην ἔλιπον πεπεδημένον ὕδρῳ
ἔκτειναν δὲ καὶ αὐτὸν ἀγασσάμενοι Παλαμήδην
καὶ νῦν οἷά μἔρεξαν ἀτάσθαλοι οὕνεκα φεύγειν
οὐκ ἔθελον σὺν τοῖσι μένειν δἐκέλευον ἑταίρους
οἱ δὲ νοοπλήγεσσιν ἀτασθαλίῃσι δαμέντες
εἵματα μέν μἀπέδυσαν ἀεικελίῃσι δἱμάσθλαις
πᾶν δέμας οὐτήσαντες ἐπὶ ξείνῃ λίπον ἀκτῇ
ἀλλά μάκαρ πεφύλαξο Διὸς σέβας ἱκεσίοιο
χάρμα γὰρ Ἀργείοισι γενήσομαι εἴ κεν ἐάσῃς
χερσὶν ὕπο Τρώων ἱκέτην καὶ ξεῖνον ὀλέσθαι
αὐτὰρ ἐγὼ πάντεσσιν ἐπάρκιος ἔσσομαι ὑμῖν
μηκέτι δειμαίνειν πόλεμον παλίνορσον Ἀχαιῶν
ὣς φάτο τὸν δὁ γέρων ἀγανῇ μειλίξατο φωνῇ
ξεῖνε σὲ μὲν Τρώεσσι μεμιγμένον οὐκέτ ἔοικε
τάρβος ἔχειν ἔφυγες γὰρ ἀνάρσιον ὕβριν Ἀχαιῶν
αἰεὶ δἡμέτερος φίλος ἔσσεαι οὐδέ σε πάτρης
οὐδὲ πολυκτεάνων θαλάμων γλυκὺς ἵμερος αἱρεῖ
ἀλλ ἄγε καὶ σύ μοι εἰπέ τί τοι τόδε θαῦμα τέτυκται
ἵππος ἀμειλίκτοιο φόβου τέρας εἰπὲ δὲ σεῖο
οὔνομα καὶ γενεήν ὁπόθεν δέ σε νῆες ἔνεικαν
τὸν δἐπιθαρσήσας προσέφη πολυμήχανος ἥρως
ἐξερέω καὶ ταῦτα σὺ γάρ μἐθέλοντα κελεύεις
ἄργός μοι πόλις ἐστί Σίνων δέ μοι οὔνομα κεῖται
αἴσιμον αὖ καλέουσιν ἐμὸν πολιὸν γενετῆρα
ἵππον δἈργείοισι παλαίφατον εὗρεν Ἐπειός
εἰ μὲν γάρ μιν ἐᾶτε μένειν αὐτοῦ ἐνὶ χώρῃ
Τροίην θέσφατόν ἐστιν ἑλεῖν πόλιν ἔγχος Ἀχαιῶν
εἰ δέ μιν ἁγνὸν ἄγαλμα λάβῃ νηοῖσιν Ἀθήνη
φεύξονται προφυγόντες ἀνηνύστοις ἐπ ἀέθλοις
ἀλλ ἄγε δὴ σειρῇσι περίπλοκον ἀμφιβαλόντες
ἕλκετ ἐς ἀκρόπολιν μεγάλην χρυσήνιον ἵππον
ἄμμι δἈθηναίη ἐρυσίπτολις ἡγεμονεύοι
δαιδάλεον σπεύδουσα λαβεῖν ἀνάθημα καὶ αὐτή
ὣς ἄρ ἔφη καὶ τὸν μὲν ἄναξ ἐκέλευσε λαβόντα
ἕσσασθαι χλαῖνάν τε χιτῶνά τε τοὶ δέ βοείαις
δησάμενοι σειρῇσιν ἐυπλέκτοισι κάλωσιν
εἷλκον ὑπὲρ πεδίοιο θοῶν ἐπιβήτορα κύκλων
ἵππον ἀριστήεσσι βεβυσμένον οἱ δὲ πάροιθεν
αὐλοὶ καὶ φόρμιγγες ὁμὴν ἐλίγαινον ἀοιδήν
ἄσκοπος ἐσσομένων κενεῷ δὑπὸ χάρματι πολλοὶ
πολλάκις ἀγνώσσουσι περιπταίοντες ὀλέθρῳ
οἵη καὶ Τρώεσσι τότε φθισίμβροτος ἄτη
ἐς πόλιν αὐτοκέλευθος ἐκώμασεν οὐδέ τις ἀνδρῶν
ᾔδεεν οὕνεκα λάβρον ἐφέλκετο πένθος ἄλαστον
ἄνθεα δὲ δροσόεντος ἀμησάμενοι ποταμοῖο
ἔστεφον αὐχενίους πλοκάμους σφετέροιο φονῆος
γαῖα δὲ χαλκείοισιν ἐρεικομένη περὶ κύκλοις
δεινὸν ὑπεβρυχᾶτο σιδήρειοι δὲ δι αὐτῶν
τριβόμενοι τρηχεῖαν ἀνέστενον ἄξονες ἠχήν
τετρίγει δὲ κάλων ξυνοχή καὶ πᾶσα ταθεῖσα
λιγνὺν αἰθαλόεσσαν ἕλιξ ἀνεκήκιε σειρή
ἔβρεμε νυμφαίῃσιν ἅμα δρυσὶ δάσκιος Ἴδη
ἴαχε καὶ Ξάνθου ποταμοῦ κυκλούμενον ὕδωρ
καὶ στόμα κεκλήγει Σιμοείσιον οὐρανίη δὲ
ἐκ Διὸς ἑλκόμενον πόλεμον μαντεύετο σάλπιγξ
οἱ δἦγον προπάροιθεν ὁδὸς δἐβαρύνετο μακρὴ
σχιζομένη ποταμοῖσι καὶ οὐ πεδίοισιν ὁμοίη
κυδιόων ὑπέροπλα βίην δἐπέρεισεν Ἀθήνη
χεῖρας ἐπιβρίσασα νεογλυφέων ἐπὶ μηρῶν
ὧδε θέων ἀκίχητος ἐπέδραμε θᾶσσον ὀιστοῦ
Τρῶας ἐυσκάρθμοισιν ὁδοιπορίῃσι διώκων
εἰσόκε δὴ πυλέων ἐπεβήσατο Δαρδανιάων
αἱ δέ οἱ ἐρχομένῳ θυρέων πτύχες ἐστείνοντο
ἀλλ Ἥρη μὲν ἔλυσεν ἐπὶ δρόμον αὖθις ὁδοῖο
πρόσθεν ἀναστέλλουσα Ποσειδάων δἀπὸ πύργων
σταθμὸν ἀνοιγομένων πυλέων ἀνέκοπτε τριαίνῃ
μολπῇ τὀρχηθμῷ τε περὶ βρέτας εἱλίσσοντο
ἄλλαι δὲ χνοόωσαν ἀμελγόεναι χάριν ὄμβρου
ὁλκῷ δουρατέῳ ῥοδέους στορέσαντο τάπητας
αἱ δὲ θαλασσαίης ἐπιμάζια νήματα μίτρης
λυσάμεναι κλωστοῖσι κατέπλεκον ἄνθεσιν ἵππον
καί τις ἀπειρεσίοιο πίθου κρήδεμνον ἀνεῖσα
χρυσείῳ προχέουσα κρόκῳ κεκερασμένον οἶνον
γαῖαν ἀνεκνίσσωσε χυτὴν εὐώδεϊ πηλῷ
ἀνδρομέῃ δὲ βοῇ συνεβάλλετο θῆλυς ἰωή
καὶ παίδων ἀλαλητὸς ἐμίσγετο γήραος ἠχῇ
οἷαι δἀφνειοῖο μετήλυδες Ὠκεανοῖο
χείματος ἀμφίπολοι γεράνων στίχες ἠεροφώνων
κύκλον ἐπογμεύουσιν ἀλήμονος ὀρχηθμοῖο
ὣς οἵγε κλαγγῇ τε δι ἄστεος ἠδὲ κυδοιμῷ
ἦγον ἐς ἀκρόπολιν βεβαρημένον ἔνδοθεν ἵππον
κούρη δὲ Πριάμοιο θεήλατος οὐκέτι μίμνειν
ἤθελεν ἐν θαλάμοισι διαρρήξασα δὀχῆας
ἔδραμεν ἠύτε πόρτις ἀήσυρος ἥντε τυπεῖσαν
κέντρον ἀνεπτοίησε βοορραίσταο μύωπος
ἡ δοὐκ εἰς ἀγέλην ποτιδέρκεται οὐδὲ βοτῆρι
πείθεται οὐδὲ νομοῖο λιλαίεται ἀλλὰ βελέμνῳ
ὀξέι θηγομένη βοέων ἐξήλυθε θεσμῶν
τοίη μαντιπόλοιο βολῆς ὑπὸ νύγματι κούρη
πλαζομένη κραδίην ἱερὴν ἀνεσείετο δάφνην
πάντη δἐβρυχᾶτο κατὰ πτόλιν οὐδὲ τοκήων
οὐδὲ φίλων ἀλέγιζε λίπεν δέ ἑ παρθένος αἰδώς
νήδυμος αὐλὸς ἔτυψεν ὀρειμανέος Διονύσου
ἥτε θεῷ πληγεῖσα παρήορον ὄμμα τιταίνει
γυμνὸν ἐπισσείουσα κάρη κυανάμπυκι κισσῷ
ὡς ἥγε πτερόεντος ἀναΐξασα νόοιο
Κασσάνδρη θεόφοιτος ἐμαίνετο πυκνὰ δὲ χαίτην
κοπτομένη καὶ στέρνον ἀνίαχε μαινάδι φωνῇ
ὦ μέλεοι τίνα τοῦτον ἀνάρσιον ἵππον ἄγοντες
δαιμόνιοι μαίνεσθε καὶ ὑστατίην ἐπὶ νύκτα
τίκτουσιν μογερῆς Ἑκάβης ὠδῖνες ὀνείρων
λήγει δἀμβολιεργὸν ἔτος πολέμοιο λυθέντος
τοῖος ἀριστήων λόχος ἔρχεται οὓς ἐπὶ χάρμην
τεύχεσιν ἀστράπτοντας ἀμαυροτάτην ὑπὸ νύκτα
τέξεται ὄβριμος ἵππος ἐπὶ χθόνα δἄρτι θορόντες
ἐς μόθον ὁρμήσουσι τελειότατοι πολεμισταί
οὐ γὰρ ἐπ ὠδίνεσσι μογοστόκον ἵππον ἀνεῖσαι
ἀνδράσι τικτομένοισιν ἐπισχήσουσι γυναῖκες
αὐτὴ δΕἰλείθυια γενήσεται ἥ μιν ἔτευξε
γαστέρα δὲ πλήθουσαν ἀνακλίνασα βοήσει
μαῖα πολυκλαύτοιο τόκου πτολίπορθος Ἀθήνη
καὶ δὴ πορφύρεον μὲν ἑλίσσεται ἔνδοθι πύργων
αἵματος ἐκχυμένου πέλαγος καὶ κῦμα φόνοιο
δεσμά τε συμπαθέων πλέκεται περὶ χερσὶ γυναικῶν
νυμφία φωλεύει δὑπὸ δούρασι κευθόμενον πῦρ
ὤμοι ἐμῶν ἀχέων ὤμοι σέο πάτριον ἄστυ
αὐτίκα λεπταλέη κόνις ἔσσεαι οἴχεται ἔργον
ἀθανάτων προθέλυμνα θεμείλια Λαομέδοντος
καὶ σέ πάτερ καὶ μῆτερ ὀδύρομαι οἷά μοι ἤδη
ἀμφότεροι πείσεσθε σὺ μέν πάτερ οἰκτρὰ δεδουπὼς
κείσεαι Ἑρκείοιο Διὸς μεγάλου παρὰ βωμῷ
μῆτερ ἀριστοτόκεια σὲ δὲ βροτέης ἀπὸ μορφῆς
λυσσαλέην ἐπὶ παισὶ θεοὶ κύνα ποιήσουσι
δῖα Πολυξείνη σὲ δὲ πατρίδος ἐγγύθι γαίης
κεκλιμένην ὀλίγον δακρύσομαι ὡς ὄφελέν τις
Ἀργείων ἐπὶ σοῖσι γόοις ὀλέσαι με καὶ αὐτήν
τίς γάρ μοι χρειὼ βιότου πλέον εἴ με φυλάσσει
οἰκτροτάτῳ θανάτῳ ξείνη δέ με γαῖα καλύψει
τοιάδε μοι δέσποινα καὶ αὐτῷ δῶρον ἄνακτι
ἀντὶ τόσων καμάτων Ἀγαμέμνονι πότμον ὑφαίνει
ἀλλ ἤδη φράζεσθετὰ δὲ γνώσεσθε παθόντες
καὶ νεφέλην ἀπόθεσθε φίλοι βλαψίφρονος ἄτης
ῥηγνύσθω πελέκεσσι δέμας πολυχανδέος ἵππου
ἢ πυρὶ καιέσθω δολόεντα δὲ σώματα κεῦθον
ὀλλύσθω μεγάλη δὲ ποθὴ Δαναοῖσι γενέσθω
καὶ τότε μοι δαίνυσθε καὶ ἐς χορὸν ὀτρύνεσθε
στησάμενοι κρητῆρας ἐλευθερίης ἐρατεινῆς
ἡ μὲν ἔφη τῇ δοὔτις ἐπείθετο τὴν γὰρ Ἀπόλλων
ἀμφότερον μάντιν τἀγαθὴν καὶ ἄπιστον ἔθηκεν
τὴν δὲ πατὴρ ἐνένιπεν ὁμοκλήσας ἐπέεσσι
τίς σε πάλιν κακόμαντι δυσώνυμος ἤγαγε δαίμων
θαρσαλέη κυνόμυια μάτην ὑλάουσ ἀπερύκεις
οὔπω σοι κέκμηκε νόος λυσσώδεϊ νούσῳ
οὐδὲ παλιμφήμων ἐκορέσσαο λαβροσυνάων
ἤλυθες ὁππότε πᾶσιν ἐλεύθερον ἦμαρ ἀνῆψεν
ἡμῖν Ζεὺς Κρονίδης ἐκέδασσε δὲ νῆας Ἀχαιῶν
οὐδ ἔτι δούρατα μακρὰ τινάσσεται οὐδ ἔτι τόξα
ἕλκεται οὐ ξιφέων σελαγή σιγῶσι δὀιστοί
ἀλλὰ χοροὶ καὶ μοῦσα μελίπνοος οὐδ ἔτι νείκη
οὐ μήτηρ ἐπὶ παιδὶ κινύρεται οὐδ ἐπὶ δῆριν
ἄνδρα γυνὴ πέμψασα νέκυν δακρύσατο χήρη
ἵππον ἀνελκόμενον δέχεται πολιοῦχος Ἀθήνη
παρθένε τολμήεσσα σὺ δὲ πρὸ δόμοιο θοροῦσα
ψεύδεα θεσπίζουσα καὶ ἄγρια μαργαίνουσα
ἔρρ οὕτως ἡμῖν δὲ χοροὶ θαλίαι τε μέλονται
οὐ γὰρ ἔτι Τροίης ὑπὸ τείχεσι δεῖμα λέλειπται
οὐδ ἔτι μαντιπόλοιο τεῆς κεχρήμεθα φωνῆς
ὣς εἰπὼν ἐκέλευσεν ἄγειν ἑτερόφρονα κούρην
πείθετο παρθενίῳ δὲ περὶ κλιντῆρι πεσοῦσα
κλαῖεν ἐπισταμένη τὸν ἑὸν μόρον ἔβλεπε δἤδη
πατρίδος αἰθομένης ἐπὶ τείχεσι μαρνάμενον πῦρ
οἱ δὲ πολισσούχοιο θεῆς ὑπὸ νηὸν Ἀθήνης
ἵππον ἀναστήσαντες ἐυξέστων ἐπὶ βάθρων
ἔφλεγον ἱερὰ καλὰ πολυκνίσσων ἐπὶ βωμῶν
ἀθάνατοι δἀνένευον ἀνηνύστους ἑκατόμβας
εἰλαπίνη δἐπίδημος ἔην καὶ ἀμήχανος ὕβρις
ὕβρις ἐλαφρίζουσα μέθην λυσήνορος οἴνου
ἀφραδίῃ τε βέβυστο μεθημοσύνῃ τε κεχήνει
πᾶσα πόλις πυλέων δὀλίγοις φυλάκεσσι μεμήλει
ἤδη γὰρ καὶ φέγγος ἐδύετο δαιμονίη δὲ
Ἴλιον αἰπεινὴν ὀλεσίπτολις ἀμφέβαλεν νύξ
Ἀργείῃ δἙλένῃ πολιὸν δέμας ἀσκήσασα
ἐκ δὲ καλεσσαμένη προσέφη πειθήμονι φωνῇ
νύμφα φίλη καλέει σε πόσις Μενέλαος ἀγήνωρ
ἵππῳ δουρατέῳ κεκαλυμμένος ἀμφὶ δἈχαιῶν
ἡγεμόνες λοχόωσι τεῶν μνηστῆρες ἀέθλων
ἀλλ ἴθι μηδ ἔτι τοι μελέτω Πριάμοιο γέροντος
ὣς φαμένη θεὸς αὖθις ἀνέδραμεν ἡ δὲ δόλοισι
θελγομένη κραδίην θάλαμον λίπε κηώεντα
καί οἱ Δηίφοβος πόσις εἴπετο τὴν δὲ κιοῦσαν
Τρῳάδες ἑλκεχίτωνες ἐθηήσαντο γυναῖκες
ἡ δὁπόθ ὑψιμέλαθρον ἐς ἱερὸν ἦλθεν Ἀθήνης
ἔστη παπταίνουσα φυὴν εὐήνορος ἵππου
τρὶς δὲ περιστείχουσα καὶ Ἀργείους ἐρέθουσα
πάσας ἠυκόμους ἀλόχους ὀνόμαζεν Ἀχαιῶν
φωνῇ λεπταλέῃ τοὶ δἔνδοθι θυμὸν ἄμυσσον
ἀλγεινοὶ κατέχοντες ἐεργμένα δάκρυα σιγῇ
ἔστενε μὲν Μενέλαος ἐπεὶ κλύε Τυνδαρεώνης
κλαῖε δὲ Τυδείδης μεμνημένος Αἰγιαλείης
οὔνομα δἐπτοίησεν Ὀδυσσέα Πηνελοπείης
Ἄντικλος δὅτε κέντρον ἐδέξατο Λαοδαμείης
μοῦνος ἀμοιβαίην ἀνεβάλλετο γῆρυν ἀνοίξας
ἀλλ Ὀδυσεὺς κατέπαλτο καὶ ἀμφοτέρῃς παλάμῃσιν
ἀμφιπεσὼν ἐπίεζεν ἐπειγόμενον στόμα λῦσαι
μάστακα δἀρρήκτοισιν ἀλυκτοπέδῃσι μεμαρπὼς
εἶχεν ἐπικρατέως ὁ δἐπάλλετο χερσὶ πιεσθείς
φεύγων ἀνδροφόνοιο πελώρια δεσμὰ σιωπῆς
καὶ τὸν μὲν λίπεν ἆσθμα φερέσβιον οἱ δέ μιν ἄλλοι
δάκρυσι λαθριδίοισι κατακλαύσαντες Ἀχαιοὶ
κοῖλον ἀποκρύψαντες ἐς ἰσχίον ἔνθεσαν ἵππου
καὶ χλαῖναν μελέεσσιν ἐπὶ ψυχροῖσι βαλόντες
καί νύ κεν ἄλλον ἔθελγε γυνὴ δολόμητις Ἀχαιῶν
εἰ μή οἱ βλοσυρῶπις ἀπ αἰθέρος ἀντήσασα
Παλλὰς ἐπηπείλησε φίλου δἐξήγαγε νηοῦ
μούνῃ φαινομένη στερεῇ δἀπεπέμψατο φωνῇ
δειλαίη τέο μέχρις ἀλιτροσύναι σε φέρουσι
καὶ πόθος ἀλλοτρίων λεχέων καὶ Κύπριδος ἄτη
οὔποτε δοἰκτείρεις πρότερον πόσιν οὐδὲ θύγατρα
Ἑρμιόνην ποθέεις ἔτι δὲ Τρώεσσιν ἀρήγεις
ὣς φαμένη κενεὴν ἀπάτην ἐκέδασσε γυναικός
καὶ τὴν μὲν θαλαμόνδε πόδες φέρον οἱ δὲ χοροῖο
παυσάμενοι καμάτῳ ἀδδηκότες ἤριπον ὕπνῳ
καὶ δή που φόρμιγξ ἀνεπαύσατο κεῖτο δὲ κάμνων
αὐλὸς ἐπὶ κρητῆρι κύπελλα δὲ πολλὰ χυθέντα
αὐτομάτως ῥείεσκε καθελκομένων ἀπὸ χειρῶν
ἡσυχίη δὲ πόλιν κατεβόσκετο νυκτὸς ἑταίρη
οὐδ ὑλακὴ σκυλάκων ἠκούετο πᾶσα δὲ σιγὴ
εἱστήκει καλέουσα φόνον πνείουσαν ἀυτήν
ἤδη δὲ Τρώεσσιν ὀλέθριον εἷλκε τάλαντον
Ζεὺς ταμίης πολέμοιο μόγις δἐλέλιξεν Ἀχαιούς
χάζετο δἸλιόθεν Λυκίης ἐπὶ πίονα νηὸν
αὐτίκα δ Ἀργείοισιν Ἀχιλλῆος παρὰ τύμβον
ἀγγελίην ἀνάφαινε Σίνων εὐφεγγέι δαλῷ
παννυχίη δἑτάροισιν ὑπὲρ θαλάμοιο καὶ αὐτὴ
εὐειδής Ἑλένη χρυσέην ἐπεδείκνυτο πεύκην
ὡς δὁπότε πλήθουσα πυρὸς γλαυκοῖο σελήνη
οὐρανὸν αἰγλήεντα κατεχρύσωσε προσώπῳ
οὐχ ὅτε που γλωχῖνας ἀποξύνουσα κεραίης
πρωτοφαὴς ὑπὸ μηνὸς ἀνίσταται ἄσκιον ἀχλύν
ἀλλ ὅτε κυκλώσασα περίτροχον ὄμματος αὐγὴν
ἀντιτύπους ἀκτῖνας ἐφέλκεται ἠελίοιο
τοίη μαρμαίρουσα Θεραπναίη τότε νύμφη
οἴνοπα πῆχυν ἀνεῖλκε φίλου πυρὸς ἡνιοχῆα
νῆας ἀνεκρούσαντο παλιγγνάμπτοισι κελεύθοις
Ἀργεῖοι σπεύδοντες ἅπας δἠπείγετο ναύτης
οἱ δαὐτοὶ πλωτῆρες ἔσαν κρατεροί τε μαχηταὶ
ἀλλήλοις τἐκέλευον ἐλαυνέμεν αἱ δἄρα νῆες
ὠκύτεραι κραιπνῶν ἀνέμων ταχυπειθέι ῥιπῇ
Ἴλιον εἰσανάγοντο Ποσειδάωνος ἀρωγῇ
ἐνθάδε δὴ πεζοί πρότεροι κίον οἱ δἐπέλειφθεν
λαὸν ἀναστήσωσιν ἀειρομένῳ χρεμετισμῷ
οἱ δἕτεροι γλαφυρῆς ἀπὸ γαστέρος ἔρρεον ἵππου
τευχησταὶ βασιλῆες ἀπὸ δρυὸς οἶα μέλισσαι
αἵτ ἐπεὶ οὖν ἔκαμον πολυχανδέος ἔνδοθι σίμβλου
ἐς νομὸν εὐγυάλοιο κατ ἄγγεος ἀμφιχυθεῖσαι
νύγμασι πημαίνουσι παραστείχοντας ὁδίτας
ὣς Δαναοὶ κρυφίοιο λόχου κληῖδας ἀνέντες
θρῷσκον ἐπὶ Τρώεσσι καὶ εἰσέτι κοῖτον ἔχοντας
χαλκείου θανάτοιο κακοῖς ἐκάλυψαν ὀνείροις
νήχετο δαἵματι γαῖα βοὴ δἄλληκτος ὀρώρει
Τρώων φευγόντων ἐστείνετο δἼλιος ἱρὴ
πιπτόντων νεκύων οἱ δἀνδροφόνῳ κολοσυρτῷ
ἔζεον ἔνθα καὶ ἔνθα μεμηνότες οἶα λέοντες
σώμασιν ἀρτιφάτοισι γεφυρώσαντες ἀγυιάς
αἱ μὲν ἐλευθερίης ἐρατῆς ἔτι διψώουσαι
αὐχένας ἐς θάνατον δειλοῖς ὑπέβαλλον ἀκοίταις
αἱ δὲ φίλοις ἐπὶ παισί χελιδόνες οἷάτε κοῦφαι
μητέρες ὠδύροντο νέη δέ τις ἀσπαίροντα
ἠίθεον κλαύσασα θανεῖν ἔσπευδε καὶ αὐτὴ
οὐδὲ δορυκτήτοισιν ὁμοῦ δεσμοῖσιν ἕπεσθαι
ἤθελεν ἀλλ ἐχόλωσε καὶ οὐκ ἐθέλοντα φονῆα
καὶ ξυνὸν λέχος ἔσχεν ὀφειλόμενον παρακοίτῃ
πολλαὶ δἠλιτόμηνα καὶ ἄπνοα τέκνα φέρουσαι
γαστέρος ὠμοτόκοιο χύδην ὠδῖνα μεθεῖσαι
ῥιγεδανῶς σὺν παισὶν ἀπεψύχοντο καὶ αὐταί
παννυχίη δἐχόρευσεν ἀνὰ πτόλιν οἷα θύελλα
κύμασι παφλάζουσα πολυφλοίσβου πολέμοιο
αἵματος ἀκρήτοιο μέθης ἐπίκωμος Ἐνυώ
σὺν δἜρις οὐρανόμηκες ἀναστήσασα κάρηνον
Ἀργείους ὀρόθυνεν ἐπεὶ καὶ φοίνιος Ἄρης
ὀψὲ μὲν ἀλλὰ καὶ ὣς πολέμων ἑτεραλκέα νίκην
ἦλθε φέρων Δαναοῖσι καὶ ἀλλοπρόσαλλον ἀρωγήν
ἴαχε δὲ γλαυκῶπις ἐπ ἀκροπόληος Ἀθήνη
αἰγίδα κινήσασα Διὸς σάκος ἔτρεμε δαἰθὴρ
Ἥρης σπερχομένης ἐπὶ δἔβραχε γαῖα βαρεῖα
παλλομένη τριόδοντι Ποσειδάωνος ἀκωκῇ
ἔφριξεν δἈίδης χθονίων δἐξέδρακε θώκων
ταρβήσας μή πού τι Διὸς μέγα χωσαμένοιο
πᾶν γένος ἀνθρώπων κατάγοι ψυχοστόλος Ἑρμῆς
πάντα δὁμοῦ κεκύκητο φόνος δέ τις ἄκριτος ἦεν
τοὺς μὲν γὰρ φεύγοντας ἐπὶ Σκαιῇσι πύλῃσι
κτεῖνον ἐφεστηῶτες ὁ δἐξ εὐνῆς ἀνορούσας
τεύχεα μαστεύων δνοφερῇ περικάππεσεν αἰχμῇ
καί τις ὑπὸ σκιόεντι δόμῳ κεκρυμμένος ἀνήρ
ξεῖνος ἐών ἐκάλεσσεν ὀιόμενος φίλον εἶναι
νήπιος οὐ μὲν ἔμελλεν ἐνηέι φωτὶ μιγῆναι
μήπω παπταίνων τι θοῷ διέπιπτεν ὀιστῷ
καί τινες ἀλγεινῷ κραδίην βεβαρηότες οἴνῳ
ἐκπλαγέες ποτὶ δοῦπον ἐπειγόμενοι καταβῆναι
κλίμακος ἐξελάθοντο καθ ὑψηλῶν τε μελάθρων
ἔκπεσον ἀγνώσσοντες ἐπαυχενίους δὲ λυθέντες
ἀστραγάλους ἐάγησαν ὁμοῦ δἐξήρυγον οἶνον
πολλοὶ δεἰς ἕνα χῶρον ἀολλέες ἐκτείνοντο
μαρνάμενοι πολλοὶ δὲ διωκόμενοι κατὰ πύργων
ἤριπον εἰς Ἀίδαο πανύστατον ἅλμα θορόντες
παῦροι δὲ στεινῆς διὰ κοιλάδος οἷάτε φῶρες
πατρίδος ὀλλυμένης ἔλαθον χειμῶνα φυγόντες
ἀνδράσιν οἰχομένοισι καὶ οὐ φεύγουσιν ὁμοῖοι
πίπτον ἐπ ἀλλήλοισι πόλις δοὐ χάνδανε λύθρον
ἀνδρῶν χηρεύουσα περιπλήθουσα δὲ νεκρῶν
οὐδέ τι φειδωλή τις ἐγίνετο φοιταλέῃ δὲ
σπερχόμενοι μάστιγι φιλαγρύπνοιο κυδοιμοῦ
οὐδὲ θεῶν ὄπιν εἶχον ἀθεσμοτάτης δὑπὸ ῥιπῆς
ἀθανάτων ἔχραινον ἀπενθέας αἵματι βωμούς
οἰκτρότατοι δὲ γέροντες ἀτιμοτάτοισι φόνοισιν
οὐδ ὀρθοὶ κτείνοντο χαμαὶ δἱκετήσια γυῖα
τεινάμενοι πολιοῖσι κατεκλίνοντο καρήνοις
πολλὰ δὲ νήπια τέκνα μινυνθαδίων ἀπὸ μαζῶν
μητέρος ἡρπάζοντο καὶ οὐ νοέοντα τοκήων
ἀμπλακίας ἀπέτινον ἀνημέλκτου δὲ γάλακτος
παιδὶ μάτην ὀρέγουσα χοὰς ἐκόμισσε τιθήνη
οἰωνοί τε κύνες τε κατὰ πτόλιν ἄλλοθεν ἄλλοι
ἠέριοι πεζοί τε συνέστιοι εἰλαπινασταί
αἷμα μέλαν πίνοντες ἀμείλιχον εἶχον ἐδωδήν
καὶ τῶν μὲν κλαγγὴ φόνον ἔπνεεν οἱ δὑλάοντες
ἄγρια κοπτομένοισιν ἐπ ἀνδράσιν ὠρύοντο
νηλέες οὐδ ἀλέγιζον ἑοὺς ἐρύοντες ἄνακτας
στελλέσθην Ὀδυσεύς τε καὶ εὐχαίτης Μενέλαος
καρχαλέοισι λύκοισιν ἐοικότες οἵθ ὑπὸ νύκτα
χειμερίην φονόωντες ἀσημάντοις ἐπὶ μήλοις
οἴχονται κάματον δὲ κατατρύχουσι νομήων
ἀνδράσι δυσμενέεσσι νέη δἠγείρετο χάρμη
τῶν μὲν ἐπορνυμένων τῶν δὑψόθεν ἐκ θαλάμοιο
βαλλόντων λιθάκεσσι καὶ ὠκυμόροισιν ὀιστοῖς
ἀλλὰ καὶ ὣς ὑπέροπλα καρήατα πυργώσαντες
ἀρρήκτοις κορύθεσσι καὶ ἀσπίσι κυκλώσαντες
εἰσέθορον μέγα δῶμα καὶ ἀντίβιον μὲν ὅμιλον
Ἀτρείδης δἑτέρωθεν ὑποπτήξαντα διώξας
Δηίφοβον κατέμαρψε μέσην κατὰ γαστέρα τύψας
ἧπαρ ὀλισθηρῇσι συνεξέχεεν χολάδεσσιν
ὣς ὁ μὲν αὐτόθι κεῖτο λελασμένος ἱπποσυνάων
τῷ δἕπετο τρομέουσα δορυκτήτη παράκοιτις
λαθρίδιον στενάχουσα φίλης μιμνῄσκετο πάτρης
Αἰακίδης δὲ γέροντα Νεοπτόλεμος βασιλῆα
πήμασι κεκμηῶτα παρ Ἑρκείῳ κτάνε βωμῷ
ἔκλυεν οὐ Πηλῆος ὁρώμενος ἥλικα χαίτην
ᾐδέσαθ ἧς ὕπο θυμὸν ἀπέκλασεν ἠδὲ γέροντος
καίπερ ἐὼν βαρύμηνις ἐφείσατο τὸ πρὶν Ἀχιλλεύς
ἑσπέσθαι παρὰ βωμὸν ἀληθέος Ἀπόλλωνος
ὕστερον ὁππότε μιν ζαθέου δηλήμονα νηοῦ
Δελφὸς ἀνὴρ ἐλάσας ἱερῇ κατέπεφνε μαχαίρῃ
ἡ δὲ κυβιστήσαντα διηερίων ἀπὸ πύργων
χειρὸς Ὀδυσσείης ὀλοὸν βέλοςἀθρήσασα
Ἀνδρομάχη μινύωρον ἐκώκυεν Ἀστυάνακτα
Παλλάδος ἀχράντοιο θεῆς ὑπὸ γοῦνα πεσοῦσαν
ἡ δὲ βίην ἀνένευσε θεή τὸ πρόσθεν ἀρηγὼν
ἀνθ ἑνὸς Ἀργείοισιν ἐχώσατο πᾶσιν Ἀθήνη
Αἰνείαν δἔκλεψε καὶ Ἀγχίσην Ἀφροδίτη
οἰκτείρουσα γέροντα καὶ υἱέα τῆλε δὲ πάτρης
Αὐσονίην ἀπένασσε θεῶν δἐτελείετο βουλὴ
Ζηνὸς ἐπαινήσαντος ἵνα κράτος ἄφθιτον εἴη
τέκνα δὲ καὶ γενεὴν Ἀντήνορος ἀντιθέοιο
Ἀτρείδης ἐφύλαξε φιλοξείνοιο γέροντος
μειλιχίης προτέρης τίνων χάριν ἠδὲ τραπέζης
κείνης ᾗ μιν ἔδεκτο γυνὴ πρηεῖα Θεανώ
δειλὴ Λαοδίκη σὲ δὲ πατρίδος ἐγγύθι γαίης
γαῖα περιπτύξασα κεχηνότι δέξατο κόλπῳ
οὐδέ σε Θησείδης Ἀκάμας οὐδ ἄλλος Ἀχαιῶν
πᾶσαν δοὐκ ἂν ἔγωγε μόθου χύσιν ἀείσαιμι
κρινάμενος τὰ ἕκαστα καὶ ἄλγεα νυκτὸς ἐκείνης
τέρματος ἀμφιέλισσαν ἐπιψαύουσαν ἀοιδήν
ἄρτι γὰρ ἀντολίηθεν ἀπόσσυτος Ὠκεανοῖο
ἠρέμα λευκαίνουσα κατέγραφεν ἠέρα πολλήν
νύκτα διαρρήξασα μιαιφόνον ἱππότις Ἠώς
οἱ δἐπαγαλλόμενοι πολέμων ὑπεραυχέι νίκῃ
πάντοσε παπταίνεσκον ἀνὰ πτόλιν εἴ τινες ἄλλοι
κλεπτόμενοι φεύγουσι φόνου πάνδημον ἀυτήν
Ἀργεῖοι δἀπὸ μὲν μεγάρων νεοτευχέα κόσμον
ἐξέφερον νηῶν ἀναθήματα πολλὰ δἐρήμων
ἥρπαζον θαλάμων κειμήλια σὺν δὲ γυναῖκας
τείχεσι δὲ πτολίπορθον ἐπὶ φλόγα θωρήξαντες
ἔργα Ποσειδάωνος ἰῇ συνέχευον ἀυτμῇ
Ἴλιος αἰθαλόεσσα πυρὸς δὀλεσίπτολιν ἄτην
Ξάνθος ἰδὼν ἔκλαυσε γόων ἁλιμυρέι πηγῇ
Ἡφαίστῳ δὑπόεικεν ἀτυζόμενος χόλον Ἥρης
οἱ δὲ Πολυξείνης ἐπιτύμβιον αἷμα χέαντες
μῆνιν ἱλασσάμενοι τεθνειότος Αἰακίδαο
χρυσὸν ἐμοιρήσαντο καὶ ἄργυρον οἷσι βαθείας
ἐκ Τροίης ἀνάγοντο μόθον τελέσαντες Ἀχαιοί
αὐτὰρ ὁ γυμνώθη ῥακέων πολύμητις Ὀδυσσεύς
ἆλτο δἐπὶ μέγαν οὐδόν ἔχων βιὸν ἠδὲ φαρέτρην
ἰῶν ἐμπλείην ταχέας δἐκχεύατ ὀϊστοὺς
αὐτοῦ πρόσθε ποδῶν μετὰ δὲ μνηστῆρσιν ἔειπεν
οὗτος μὲν δὴ ἄεθλος ἀάατος ἐκτετέλεσται
νῦν αὖτε σκοπὸν ἄλλον ὃν οὔ πώ τις βάλεν ἀνήρ
εἴσομαι αἴ κε τύχωμι πόρῃ δέ μοι εὖχος Ἀπόλλων
ἦ καὶ ἐπ Ἀντινόῳ ἰθύνετο πικρὸν ὀϊστόν
ἤτοι ὁ καλὸν ἄλεισον ἀναιρήσεσθαι ἔμελλε
χρύσεον ἄμφωτον καὶ δὴ μετὰ χερσὶν ἐνώμα
ὄφρα πίοι οἴνοιο φόνος δέ οἱ οὐκ ἐνὶ θυμῷ
μέμβλετο τίς κοἴοιτο μετ ἀνδράσι δαιτυμόνεσσι
μοῦνον ἐνὶ πλεόνεσσι καὶ εἰ μάλα καρτερὸς εἴη
οἷ τεύξειν θάνατόν τε κακὸν καὶ κῆρα μέλαιναν
τὸν δὈδυσεὺς κατὰ λαιμὸν ἐπισχόμενος βάλεν ἰῷ
ἀντικρὺ δἁπαλοῖο δι αὐχένος ἤλυθ ἀκωκή
βλημένου αὐτίκα δαὐλὸς ἀνὰ ῥῖνας παχὺς ἦλθεν
αἵματος ἀνδρομέοιο θοῶς δἀπὸ εἷο τράπεζαν
ὧσε ποδὶ πλήξας ἀπὸ δεἴδατα χεῦεν ἔραζε
σῖτός τε κρέα τὀπτὰ φορύνετο τοὶ δὁμάδησαν
μνηστῆρες κατὰ δώμαθ ὅπως ἴδον ἄνδρα πεσόντα
ἐκ δὲ θρόνων ἀνόρουσαν ὀρινθέντες κατὰ δῶμα
πάντοσε παπταίνοντες ἐϋδμήτους ποτὶ τοίχους
οὐδέ που ἀσπὶς ἔην οὐδ ἄλκιμον ἔγχος ἑλέσθαι
νείκειον δὈδυσῆα χολωτοῖσιν ἐπέεσσι
ξεῖνε κακῶς ἀνδρῶν τοξάζεαι οὐκέτ ἀέθλων
ἄλλων ἀντιάσεις νῦν τοι σῶς αἰπὺς ὄλεθρος
καὶ γὰρ δὴ νῦν φῶτα κατέκτανες ὃς μέγ ἄριστος
κούρων εἰν Ἰθάκῃ τῶ σἐνθάδε γῦπες ἔδονται
ἴσκεν ἕκαστος ἀνήρ ἐπεὶ ἦ φάσαν οὐκ ἐθέλοντα
ἄνδρα κατακτεῖναι τὸ δὲ νήπιοι οὐκ ἐνόησαν
ὡς δή σφιν καὶ πᾶσιν ὀλέθρου πείρατ ἐφῆπτο
ὧ κύνες οὔ μἔτ ἐφάσκεθ ὑπότροπον οἴκαδ ἱκέσθαι
δήμου ἄπο Τρώων ὅτι μοι κατεκείρετε οἶκον
δμῳῇσίν τε γυναιξὶ παρευνάζεσθε βιαίως
αὐτοῦ τε ζώοντος ὑπεμνάασθε γυναῖκα
οὔτε θεοὺς δείσαντες οἳ οὐρανὸν εὐρὺν ἔχουσιν
οὔτε τιν ἀνθρώπων νέμεσιν κατόπισθεν ἔσεσθαι
νῦν ὑμῖν καὶ πᾶσιν ὀλέθρου πείρατ ἐφῆπται
ὣς φάτο τοὺς δἄρα πάντας ὑπὸ χλωρὸν δέος εἷλε
πάπτηνεν δὲ ἕκαστος ὅπῃ φύγοι αἰπὺν ὄλεθρον
Εὐρύμαχος δέ μιν οἶος ἀμειβόμενος προσέειπεν
εἰ μὲν δὴ Ὀδυσεὺς Ἰθακήσιος εἰλήλουθας
ταῦτα μὲν αἴσιμα εἶπες ὅσα ῥέζεσκον Ἀχαιοί
πολλὰ μὲν ἐν μεγάροισιν ἀτάσθαλα πολλὰ δἐπ ἀγροῦ
ἀλλ ὁ μὲν ἤδη κεῖται ὃς αἴτιος ἔπλετο πάντων
Ἀντίνοος οὗτος γὰρ ἐπίηλεν τάδε ἔργα
οὔ τι γάμου τόσσον κεχρημένος οὐδὲ χατίζων
ἀλλ ἄλλα φρονέων τά οἱ οὐκ ἐτέλεσσε Κρονίων
ὄφρ Ἰθάκης κατὰ δῆμον ἐϋκτιμένης βασιλεύοι
αὐτός ἀτὰρ σὸν παῖδα κατακτείνειε λοχήσας
νῦν δὁ μὲν ἐν μοίρῃ πέφαται σὺ δὲ φείδεο λαῶν
σῶν ἀτὰρ ἄμμες ὄπισθεν ἀρεσσάμενοι κατὰ δῆμον
ὅσσα τοι ἐκπέποται καὶ ἐδήδοται ἐν μεγάροισι
τιμὴν ἀμφὶς ἄγοντες ἐεικοσάβοιον ἕκαστος
χαλκόν τε χρυσόν τἀποδώσομεν εἰς ὅ κε σὸν κῆρ
ἰανθῇ πρὶν δοὔ τι νεμεσσητὸν κεχολῶσθαι
Εὐρύμαχ οὐδ εἴ μοι πατρώϊα πάντ ἀποδοῖτε
ὅσσα τε νῦν ὔμμ ἐστὶ καὶ εἴ ποθεν ἄλλ ἐπιθεῖτε
οὐδέ κεν ὣς ἔτι χεῖρας ἐμὰς λήξαιμι φόνοιο
πρὶν πᾶσαν μνηστῆρας ὑπερβασίην ἀποτῖσαι
νῦν ὑμῖν παράκειται ἐναντίον ἠὲ μάχεσθαι
ἢ φεύγειν ὅς κεν θάνατον καὶ κῆρας ἀλύξῃ
ἀλλά τιν οὐ φεύξεσθαι ὀΐομαι αἰπὺν ὄλεθρον
ὣς φάτο τῶν δαὐτοῦ λύτο γούνατα καὶ φίλον ἦτορ
τοῖσιν δΕὐρύμαχος μετεφώνεε δεύτερον αὖτις
ὧ φίλοι οὐ γὰρ σχήσει ἀνὴρ ὅδε χεῖρας ἀάπτους
ἀλλ ἐπεὶ ἔλλαβε τόξον ἐΰξοον ἠδὲ φαρέτρην
οὐδοῦ ἄπο ξεστοῦ τοξάσσεται εἰς ὅ κε πάντας
ἄμμε κατακτείνῃ ἀλλὰ μνησώμεθα χάρμης
φάσγανά τε σπάσσασθε καὶ ἀντίσχεσθε τραπέζας
ἰῶν ὠκυμόρων ἐπὶ δαὐτῷ πάντες ἔχωμεν
ἀθρόοι εἴ κέ μιν οὐδοῦ ἀπώσομεν ἠδὲ θυράων
ἔλθωμεν δἀνὰ ἄστυ βοὴ δὤκιστα γένηται
τῶ κε τάχ οὗτος ἀνὴρ νῦν ὕστατα τοξάσσαιτο
ὣς ἄρα φωνήσας εἰρύσσατο φάσγανον ὀξὺ
χάλκεον ἀμφοτέρωθεν ἀκαχμένον ἆλτο δἐπ αὐτῷ
ἰὸν ἀποπροίει βάλε δὲ στῆθος παρὰ μαζόν
ἐν δέ οἱ ἥπατι πῆξε θοὸν βέλος ἐκ δἄρα χειρὸς
φάσγανον ἧκε χαμᾶζε περιρρηδὴς δὲ τραπέζῃ
κάππεσεν ἰδνωθείς ἀπὸ δεἴδατα χεῦεν ἔραζε
καὶ δέπας ἀμφικύπελλον ὁ δὲ χθόνα τύπτε μετώπῳ
θυμῷ ἀνιάζων ποσὶ δὲ θρόνον ἀμφοτέροισι
λακτίζων ἐτίνασσε κατ ὀφθαλμῶν δἔχυτ ἀχλύς
Ἀμφίνομος δὈδυσῆος ἐείσατο κυδαλίμοιο
ἀντίος ἀΐξας εἴρυτο δὲ φάσγανον ὀξύ
εἴ πώς οἱ εἴξειε θυράων ἀλλ ἄρα μιν φθῆ
Τηλέμαχος κατόπισθε βαλὼν χαλκήρεϊ δουρὶ
ὤμων μεσσηγύς διὰ δὲ στήθεσφιν ἔλασσε
δούπησεν δὲ πεσών χθόνα δἤλασε παντὶ μετώπῳ
Τηλέμαχος δἀπόρουσε λιπὼν δολιχόσκιον ἔγχος
αὐτοῦ ἐν Ἀμφινόμῳ περὶ γὰρ δίε μή τις Ἀχαιῶν
ἔγχος ἀνελκόμενον δολιχόσκιον ἢ ἐλάσειε
φασγγάνῳ ἀΐξας ἠὲ προπρηνέα τύψας
βῆ δὲ θέειν μάλα δὧκα φίλον πατέρ εἰσαφίκανεν
ἀγχοῦ δἱστάμενος ἔπεα πτερόεντα προσηύδα
ὧ πάτερ ἤδη τοι σάκος οἴσω καὶ δύο δοῦρε
καὶ κυνέην πάγχαλκον ἐπὶ κροτάφοις ἀραρυῖαν
αὐτός τἀμφιβαλεῦμαι ἰών δώσω δὲ συβώτῃ
καὶ τῷ βουκόλῳ ἄλλα τετευχῆσθαι γὰρ ἄμεινον
οἶσε θέων εἵως μοι ἀμύνεσθαι πάρ ὀϊστοί
μή μἀποκινήσωσι θυράων μοῦνον ἐόντα
ὣς φάτο Τηλέμαχος δὲ φίλῳ ἐπεπείθετο πατρί
βῆ δἴμεναι θάλαμόνδ ὅθι οἱ κλυτὰ τεύχεα κεῖτο
ἔνθεν τέσσαρα μὲν σάκε εἵλετο δούρατα δὀκτὼ
καὶ πίσυρας κυνέας χαλκήρεας ἱπποδασείας
βῆ δὲ φέρων μάλα δὧκα φίλον πατέρ εἰσαφίκανεν
αὐτὸς δὲ πρώτιστα περὶ χροῒ δύσετο χαλκόν
ὣς δαὔτως τὼ δμῶε δυέσθην τεύχεα καλά
ἔσταν δἀμφ Ὀδυσῆα δαΐφρονα ποικιλομήτην
αὐτὰρ ὅ γὄφρα μὲν αὐτῷ ἀμύνεσθαι ἔσαν ἰοί
τόφρα μνηστήρων ἕνα γαἰεὶ ᾧ ἐνὶ οἴκῳ